1)

2 straipsnis pakeičiamas taip: „2 straipsnis Prieigos prie išvestinių finansinių priemonių duomenų suteikimas 1. Sandorių duomenų saugykla pagal šio reglamento 2 ir 3 straipsnius Reglamento (ES) Nr. 648/2012 81 straipsnio 3 dalyje išvardytiems subjektams nedelsdama suteikia tiesioginę prieigą prie išvestinių finansinių priemonių duomenų, įskaitant atvejus, kai yra sudaryti įgaliojimų perdavimo susitarimai pagal Reglamento (ES) Nr. 1095/2010 28 straipsnį. Taikydama pirmą pastraipą sandorių duomenų saugykla naudoja XML formatą ir šabloną, parengtą pagal ISO 20022 metodiką. 2. Sandorių duomenų saugykla užtikrina, kad išvestinių finansinių priemonių sandorių duomenys, prie kurių suteikta prieiga Reglamento (ES) Nr. 648/2012 81 straipsnio 3 dalyje nurodytiems subjektams pagal šio reglamento 4 ir 5 straipsniuose nustatytus terminus, apimtų šiuos duomenis: a) pranešimus apie išvestines finansines priemones, pateiktus pagal Komisijos deleguotojo reglamento (ES) 2022/1855 (*1) priedo 1, 2 ir 3 lenteles, įskaitant neapmokėtų išvestinių finansinių priemonių sandorių, nurodytų Komisijos įgyvendinimo reglamento (ES) 2022/1860 (*2) 2 straipsnio 2 dalyje, naujausią padėtį; b) išvestinių finansinių priemonių pranešimų, kuriuos sandorių duomenų saugykla atmetė arba apie kuriuos įspėjo praeitą darbo dieną, atitinkamus duomenis ir tų pranešimų atmetimo arba įspėjimo priežastis, kaip nurodyta Komisijos deleguotajame reglamente (ES) 2022/1858 (*3); c) visų išvestinių finansinių priemonių, apie kurias pranešta ir kurių suderinimo procesą sandorių duomenų saugykla atliko pagal Deleguotojo reglamento (ES) 2022/1855 3 straipsnį, suderinimo statusą. 3. Sandorių duomenų saugykla subjektams, turintiems keletą pareigų ar įgaliojimų pagal Reglamento (ES) Nr. 648/2012 81 straipsnio 3 dalį, prie visų išvestinių finansinių priemonių, kurias apima tos pareigos ir įgaliojimai, duomenų suteikia vieną prieigą. 4. Sandorių duomenų saugykla Europos vertybinių popierių ir rinkų institucijai (EVPRI) suteikia prieigą prie visų išvestinių finansinių priemonių sandorių duomenų, kad ji galėtų naudotis turima kompetencija pagal savo pareigas ir įgaliojimus. 5. Sandorių duomenų saugykla Europos bankininkystės institucijai, Europos draudimo ir profesinių pensijų institucijai ir Europos sisteminės rizikos valdybai suteikia prieigą prie visų išvestinių finansinių priemonių sandorių duomenų. 6. Sandorių duomenų saugykla Energetikos reguliavimo institucijų bendradarbiavimo agentūrai suteikia prieigą prie visų išvestinių finansinių priemonių sandorių, kurių pagrindinė priemonė yra energija arba apyvartiniai taršos leidimai, duomenų. 7. Sandorių duomenų saugykla institucijai, vykdančiai prekybos vietų priežiūrą, suteikia prieigą prie visų išvestinių finansinių priemonių sandorių, įvykdytų tose prekybos vietose, duomenų. 8. Sandorių duomenų saugykla pagal Direktyvos 2004/25/EB 4 straipsnį paskirtai priežiūros institucijai suteikia prieigą prie visų sandorių duomenų, susijusių su išvestinėmis finansinėmis priemonėmis, kurių pagrindinė priemonė yra vertybinis popierius, išleistas įmonės, atitinkančios vieną ar daugiau iš šių sąlygų: a) įmonei leidžiama prekiauti reguliuojamoje rinkoje, įsteigtoje tos institucijos valstybėje narėje, o perėmimo pasiūlymus dėl tos įmonės vertybinių popierių apima tos institucijos priežiūros pareigos ir įgaliojimai; b) įmonės registruotoji arba pagrindinė buveinė yra tos institucijos valstybėje narėje, o perėmimo pasiūlymus dėl tos įmonės vertybinių popierių apima tos institucijos priežiūros pareigos ir įgaliojimai; c) įmonėms, nurodytoms šios dalies a ir b punktuose, įmonė yra siūlytoja, kaip apibrėžta Direktyvos 2004/25/EB 2 straipsnio 1 dalies c punkte, ir jos siūlomas atlygis apima vertybinius popierius. 9. Sandorių duomenų saugykla institucijai, nurodytai Reglamento (ES) Nr. 648/2012 81 straipsnio 3 dalies j punkte, suteikia prieigą prie visų išvestinių finansinių priemonių sandorių duomenų, susijusių su rinkomis, sutartimis, pagrindinėmis priemonėmis, lyginamaisiais indeksais ir sandorio šalimis, kuriuos apima tos institucijos priežiūros pareigos ir įgaliojimai. 10. Sandorių duomenų saugykla Europos Centriniam Bankui (ECB) ir Europos centrinių bankų sistemos (ECBS) nariui, kurio valstybės narės valiuta yra euro, suteikia prieigą prie šių duomenų: a) visų išvestinių finansinių priemonių sandorių duomenų bet kuriuo iš šių atvejų: i) kai išvestinės finansinės priemonės referencinis subjektas yra įsteigtas valstybėje narėje, kurios valiuta yra euro, ir patenka į to ECBS nario veiklos sritį pagal jo priežiūros pareigas ir įgaliojimus; ii) kai susijęs įsipareigojimas yra valstybės narės, kurios valiuta yra euro, valstybės skola; b) pozicijų duomenų, susijusių su išvestinėmis finansinėmis priemonėmis, kurių valiuta yra euro. 11. Sandorių duomenų saugykla Reglamento (ES) Nr. 648/2012 81 straipsnio 3 dalyje nurodytai institucijai, kuri vykdo sisteminės rizikos finansiniam stabilumui stebėseną euro zonoje ir kurios valstybės narės valiuta yra euro, įskaitant ECB, suteikia prieigą prie visų išvestinių finansinių priemonių sandorių, sudarytų prekybos vietose arba pagrindinių sandorio šalių ir sandorio šalių, kurias apima tos institucijos pareigos ir įgaliojimai jai stebint sisteminę riziką finansiniam stabilumui euro zonoje, duomenų. 12. Sandorių duomenų saugykla ECBS nariui, kurio valstybės narės valiuta nėra euro, suteikia prieigą prie šių duomenų: a) visų išvestinių finansinių priemonių sandorių duomenų bet kuriuo iš šių atvejų: i) kai išvestinės finansinės priemonės referencinis subjektas yra įsteigtas to ECBS nario valstybėje narėje ir kai tam subjektui taikomos to ECBS nario priežiūros pareigos ir įgaliojimai; ii) kai susijęs įsipareigojimas yra to ECBS nario valstybės narės valstybės skola; b) pozicijų duomenų, susijusių su išvestinėmis finansinėmis priemonėmis to ECBS nario leidžiama valiuta. 13. Sandorių duomenų saugykla Reglamento (ES) Nr. 648/2012 81 straipsnio 3 dalyje nurodytai institucijai, kuri vykdo sisteminės rizikos finansiniam stabilumui stebėseną ir kurios valstybės narės valiuta nėra euro, suteikia prieigą prie visų išvestinių finansinių priemonių sandorių, kurie sudaryti prekybos vietose arba pagrindinių sandorio šalių ir sandorio šalių, kurias apima tos institucijos pareigos ir įgaliojimai jai stebint sisteminę riziką finansiniam stabilumui valstybėje narėje, kurios valiuta nėra euro, duomenų. 14. Sandorių duomenų saugykla ECB, vykdančiam savo uždavinius veikiant bendram priežiūros mechanizmui pagal Tarybos reglamentą (ES) Nr. 1024/2013 (*4), suteikia prieigą prie visų išvestinių finansinių priemonių sandorių, kuriuos sudaro sandorio šalys, kurioms pagal bendrą priežiūros mechanizmą taikoma ECB priežiūra pagal tą reglamentą, duomenų. 15. Sandorių duomenų saugykla kompetentingai institucijai, nurodytai Reglamento (ES) Nr. 648/2012 81 straipsnio 3 dalies o ir p punktuose, suteikia prieigą prie visų išvestinių finansinių priemonių sandorių, kuriuos sudaro sandorio šalys, kurias apima tos institucijos pareigos ir įgaliojimai, duomenų. 16. Sandorių duomenų saugykla pertvarkymo institucijai, nurodytai Reglamento (ES) Nr. 648/2012 81 straipsnio 3 dalies m punkte, suteikia prieigą prie visų išvestinių finansinių priemonių sandorių, kuriuos sudaro sandorio šalys, kurias apima tos institucijos pareigos ir įgaliojimai, duomenų. 17. Sandorių duomenų saugykla Bendrai pertvarkymo valdybai (BPV) suteikia prieigą prie visų išvestinių finansinių priemonių sandorių, kuriuos sudaro sandorio šalys, kurioms taikomas Europos Parlamento ir Tarybos reglamentas (ES) Nr. 806/2014 (*5), duomenų. 18. Sandorių duomenų saugykla institucijai, atliekančiai pagrindinės sandorio šalies priežiūrą, ir atitinkamais atvejais atitinkamam ECBS nariui, kontroliuojančiam tą pagrindinę sandorio šalį, suteikia prieigą prie visų duomenų, susijusių su išvestinių finansinių priemonių sandoriais, kurių tarpuskaitą ta pagrindinė sandorio šalis atliko. (*1) 2022 m. birželio 10 d. Komisijos deleguotasis reglamentas (ES) 2022/1855, kuriuo Europos Parlamento ir Tarybos reglamentas (ES) Nr. 648/2012 papildomas techniniais reguliavimo standartais, kuriais nustatomi būtiniausi sandorių duomenų saugykloms pateiktini duomenys ir teiktinų pranešimų rūšis (OL L 262, 2022 10 7, p. 1)." (*2) 2022 m. birželio 10 d. Komisijos įgyvendinimo reglamentas (ES) 2022/1860, kuriuo nustatomi Europos Parlamento ir Tarybos reglamento (ES) Nr. 648/2012 taikymo techniniai įgyvendinimo standartai, susiję su duomenų teikimo standartais, formatais, dažnumu, metodais ir tvarka (OL L 262, 2022 10 7, p. 68)." (*3) 2022 m. birželio 10 d. Komisijos deleguotasis reglamentas (ES) 2022/1858, kuriuo Europos Parlamento ir Tarybos reglamentas (ES) Nr. 648/2012 papildomas techniniais reguliavimo standartais, kuriais nustatomos sandorių duomenų saugyklų duomenų tarpusavio suderinimo procedūros ir sandorių duomenų saugyklos taikytinos tikrinimo, ar duomenis teikianti sandorio šalis arba subjektas atitinka duomenų teikimo reikalavimus ir ar pateikti duomenys yra išsamūs ir teisingi, procedūros (OL L 262, 2022 10 7, p. 46)." (*4) 2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63)." (*5) 2014 m. liepos 15 d. Europos Parlamento ir Tarybos reglamentas (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014 7 30, p. 1).“;"